Here is a page extracted from Wikipedia that may contain CSS, HTML, and a lot of unformatted text.

Title: حسن ابو السعود
Content: حسن ابو السعود (2 ابريل 1948 - 17 ابريل 2007)، موسيقار مصرى راحل ونقيب لنقابة الموسيقيين المصريين.

اتولد حسن ابو السعود فى سنة 1948 فى مدينة المحله الكبرى. ابوه كان من أمهر عازفي الة الكلارينيت الموسيقية وكان رئيس لإذاعة ليبيا فى أواخر الستينات،. اتخرج من كلية التجارة جامعة القاهره سنة 1970 ابتدا كعازف اكورديون فى "فرقة صلاح عرام" الموسيقية، وبعدها ترك الفرقة وسافر اليابان مع فرقة رضا للفنون الشعبية
سافر لبنان فترة كعازف للمطرب فريد الأطرش. وكان فى بداية حياته بيعزف مع فرقة المطرب الشعبي احمد عدويه ولحن لعدوية عدد من اغانيه اللى اشتهر بيها منها "بنت السلطان".

الف موسيقى تصويرية لاكتر من 85 فيلم سينمائى و35 مسلسل تليفزيونى ومئات من الاغانى اخد 15 جايزة عن اعماله الموسيقية من مهرجانت الافلام والمسلسلات كمان لحن اغنيات لمطربين مصريين وعرب زى هانى شاكر و راغب علامه كأغنية "آسف حبيبتي"، نانسى عجرم، شيرين وجدى، ايهاب توفيق، سميرة سعيد، محمد منير وبهاء سلطان وكمان الفنانة ورده والفنانة اصاله، خالد عجاج، شيرين عبد الوهاب وغيرهم.

له 3 اولاد (على ورنا واكبرهم رشا)

من موسيقاه 
لحن حوالى 1500 لحن والموسيقى التصويرية ل 85 فيلم سينما. ومن موسيقاه:

 العار (اخد عنه جايزة أحسن موسيقى تصويرية)
 فيلم الكيف (ونال عنه جايزة أحسن موسيقى تصويرية)
 جري الوحوش
 اربعة فى مهمة رسمية(اخد عنه جايزة أحسن موسيقى تصويرية
 بطل من ورق
 شادر السمك
 سلام يا صاحبي
 البيضة والحجر
 لن أعيش فى جلباب ابي (اخد عنه جايزة أحسن موسيقى تصويرية)
 نحن لانزرع الشوك (اخد عنه جايزة أحسن موسيقى تصويرية)
 العطار والسبع بنات
 عيش ايامك
 العمة نور
 سوق الخضار
 كل واحد وله عفريت (مسرحية)
 مسلسل بكيزة و زغلول
 

مواليد 1948
وفيات 2007
ملحنين مصريين
موسيقيين مصريين
غرباويه
ناس من المحلة الكبرى
متعلمين فى جامعة القاهره